1926 йылғы иҫәптә башҡорттар 1920 йыл менән сағыштырғанда 300 меңгә кәмерәк теркәлә. Эйе, теркәлә, сөнки ғәмәлдәге халыҡтың ул саҡлы кәмеүе бер нисек тә мөмкин түгел. Мәҫәлән, Өфө өйәҙендә башҡорттар 57,5 мең (татарҙар – 92,9 мең), Бәләбәйҙә – 118,1 мең (192,7 мең), Бөрөлә – 177,8 мең (121,2 мең) иҫәпкә инә. Был иҫәптә башҡорттарҙы татар, мишәр һәм типтәр менән бутамау, айырым теркәү талабы ҡуйылыуға ҡарамаҫтан, һуңғылары (136 мең мишәр һәм 23,3 мең типтәр) татар иҫәбенә инеп китә, тип билдәләй Мырҙабулатов.